old skool vans rojas – Vans Old Skool,Vans Negras,Vans Plataforma,Vans Outlet
Etiqueta: old skool vans rojas Love Astro Guru – Global Furniture Map
Get lost love back. We are no.1 guru in India. We help people to bring happiness back in their life.
eew ew dwew dew dwed Outoïmmuniteit – ̓n produk van ons tyd? (Deel 1) - WelstandWelstand
Tuis / Advies / Outoïmmuniteit – ̓n produk van ons tyd? (Deel 1)
Outoïmmuniteit – ̓n produk van ons tyd? (Deel 1)
Outoïimmuunsiektes is deesdae een van die algemeenste siektetoestande – die voorkoms daarvan is selfs hoër as dié van kanker en hartsiektes, dermate dat sommige mediese kundiges dit selfs ʼn epidemie noem.
Tog kan dit gemiddeld vyf jaar en vyf dokters kos om ʼn outoïmmuunversteuring by iemand te diagnoseer, sê die Amerikaanse Assosiasie vir Outoïmmuunverwante Siektes (AARDA). Die siekte is kompleks, met ʼn hele aantal faktore wat wetenskaplikes nog nie ten volle verstaan nie, en word dikwels moeilik met standaardtoetse gediagnoseer. Daarbenewens gebeur dit dikwels dat dokters ʼn pasiënt se simptome as sielkundig verwerp en hulle na ʼn sielkundige verwys.
Wat is outoïmmuunsiektes?
Dis ʼn toestand waarin jou immuunstelsel verkeerdelik jou liggaam aanval. Die immuunstelsel beskerm die liggaam teen kieme soos bakterieë en virusse. Wanneer jy ʼn outoïmmuunsiekte het, maak jou immuunstelsel die fout om ʼn deel van jou liggaam as vreemd of as ʼn indringer te beskou en vorm teenliggaampies wat jou gesonde selle aanval.
Wat veroorsaak outoïmmuunsiektes?
Dit word deur ʼn kombinasie van genetiese vatbaarheid aan die een kant en ʼn mate van blootstelling aan die ander kant veroorsaak. Dit kom opvallend meer by vroue as by mans voor. Sommige kenners reken selfs dat 75% van die Amerikaanse bevolking wat deur outoïmmuniteit geraak word (sowat 30 miljoen mense), vroue is. Die feit dat vroue twee X-chromosome het, kan volgens navorsers ʼn faktor wees. Die X-chromosoom bevat ʼn klein stukkie genetiese materiaal genaamd mikro-RNA, wat vermoedelik betrokke is by die immuunstelselfunksie.
ʼn Toename in outoïmmuniteit
Navorsers skryf die toename toe aan buitengewone stres en veranderinge in ons omgewing, wat op sy beurt veranderinge in ons liggame veroorsaak. Vooruitgang in tegnologie en lewenstoestande lei ons om te glo dat ons gesonder as ooit moet wees – die meeste Westerse beskawings het immers nou toegang tot beter medisyne, skoon water en oorvloedige kos. Saam met beter medisyne kom egter die oorgebruik van antibiotika en die opkoms van superkieme. En saam met geïndustrialiseerde boerdery weer, beleef ons die opkoms van chemikalieë en verwerkte voedsel – alles dinge wat te doen kan hê met die aanvang van outoïmmuniteit. Outoïmmuunsiektes kan dus die produk wees van ons eie sukses as ʼn geïndustrialiseerde spesie.
Outoïmmuniteit is kompleks, met ʼn hele aantal faktore wat wetenskaplikes nog nie ten volle verstaan nie. Selfs die aantal siektes wat AARDA erken as outoïmmuun siektes (tans 100), waaronder lupus, tipe 1-diabetes, seliaksiekte, veelvuldige sklerose, Crohn se siekte, rumatoïede artritis en nog vele meer is debatteerbaar.
Wat kan jy doen om die gevolge van outoïmmuniteit te help verminder?
Tradisionele behandelings sluit die volgende in:
Immuunstelselonderdrukkers – die doel daarvan is om die hoeveelheid skade wat jou immuunstelsel aan jou liggaam sal veroorsaak, te beperk. Met jou hele immuunstelsel onderdruk om hom teen homself te verdedig, laat jy egter jou liggaam oop vir ander gevaarlike siektes.
Antiinflammatoriese medisyne – dit help egter net op die kort termyn.
Palliatiewe behandelings (waar basies net gefokus word op die verwydering van die pyn sonder om op die toestand te fokus) – dis nodig vir baie pynlike gevalle van outoïmmuniteit. Meer skade kan egter aangerig word wanneer jy te swaar staatmaak op pynbestuur (wat veroorsaak dat jy nie meer pyn voel nie) en meer aktief raak by aktiwiteite wat nie aanbeveel word vir jou gewrigte nie.
Bestuur simptome en verhoed komplikasies deur die volgende:
Beter eetgewoontesBeter eetgewoontes is een van die beste maniere om outoïmmuniteit te hanteer. Goeie gesondheid begin immers by jou maag. Die kos en aanvullings wat ons in ons liggaam (en derhalwe derms) inneem, hou direk verband met ons outoïmmuungesondheid en daar is baie kossoorte wat jy kan inneem om outoïmmuunrespons te verminder.
Natuurlike pynvermindersingstegnieke soos masseerterapie en akupunktuur, die gebruik van essensiële olies op die vel asook hitte-en/of-ys-behandelings help om simptome te bestuur.
Die beste aktiwiteite is lae-impakoefeninge soos fietsry, stap, water-aërobiese oefeninge en joga. Strekoefeninge kan ook help.
Aandag aan vitamieninname
Vitamiene D en C, magnesium en vitamien B is belangrik. Vitamien D is ʼn groot immuunstelselreguleerder en om jou vlakke daarvan te verhoog, moet jy seker maak dat jy daagliks ʼn goeie hoeveelheid sonblootstelling kry. As alternatief kan jy ‘n hoëgehalte-vitamien D3-aanvulling probeer.
Die inneem van gefermenteerde kos soos joghurt en kefir (ʼn soort joghurtdrankie), miso (ʼn gefermenteerde sojaboonsmeer), misosop, ongepasteuriseerde suurkool, tempeh, suurdeegbrood en ingelegde agurkies, moedig gesonde bakterieë aan wat jou derm koloniseer en help met die vernietiging van slegte bakterieë voordat dit ʼn outoïmmuunrespons en ontsteking veroorsaak.
ʼn Antiinflammatoriese dieët
Kos soos olyfolie, blaargroentes, amandels, okkerneute, gesonde vette (soos in vis), tamaties, en sommige vrugte soos bloubessies, aarbeie en kersies, verminder inflammasie.
Vermyding van gifstowwe
Verwyder alle gifstowwe uit jou leefruimte en dieet, soos rooivleis wat met chemikalieë en hormone ingespuit is.
Hantering stres en genoeg slaap
Stres kan jou immuunstelsel onderdruk, inflammasie verhoog, en outoïmmuniteit aanmoedig. Oefen diepontspannings- en asemhalingstegnieke. Probeer ook om elke nag genoeg goeie slaap in te kry.